Queenscliff (Victoria)

Queenscliff er en by i delstaten Victoria i Australia. Den ligger 104 kilometer sør for delstatshovedstaden Melbourne og hører til lokalstyret Borough of Queenscliffe. Byen ligger på Bellarine-halvøya ved inngangen til Port Phillip-bukta.

Queenscliff var badeby på slutten av 1880-årene og har flere viktorianske bygninger fra denne perioden. Fra Queenscliff går det ferge til Sorrento på Mornington-halvøya.

Fort Queenscliff ble bygget mellom 1879 og 1889. Sammen med Fort Nepean på andre siden av sundet (The Rip) skulle den beskytte innseilingen til Melbourne.

Referanser
Australian Bureau of Statistics 2011 Census Quickstats: Queenscliff (Vic.) - Besøkt 30. mars 2013

Kategori:Byer i Victoria